ฟังจากปากครูไพบูลย์ ไปงัดดั้งเพราะเป็นลูกชิ้นมีหู จริงหรือเปล่า??

เรียกได้ว่าเป็นที่จับตาเป็นพิเศษสำหรับครูไพบูลย์ แสงเดือน ที่ช่วงนี้ดูจะหล่อเหลาขึ้นไม่เบา ทั้งนี้เจ้าตัวได้ออกมาเผยผ่านคลิปในเฟซบุ๊กส่วนตัวว่า ที่ยังไม่พูดอะไรเพราะแผลที่ทำมายังไม่หายสนิท เพิ่งทำมา 14 วัน ยังยิ้มมากไม่ได้ ตายังช้ำแต่ไม่บวม ต้องรอสัก 2 เดือนแล้วจะมาอัพเดทอาการใหม่

ทีนี้หลายคนก็เริ่มยิงคำถามว่าที่ครูไพบูลย์ไปทำดั้งมา เพราะเคยมีคนแซวว่าหน้าเหมือนลูกชิ้นมีหู นี่จะใช่ประเด็นที่ทำให้ครูไพบูลย์ยอมไปรับมีดหมอรึเปล่า?

คำตอบจากครูไพบูลย์ก็คือ ไม่จริง เพราะเข้าใจว่าที่คนเขาพูดแบบนั้นเพราะเขาอยากแกล้ง ทำเพราะความสะใจ ทำเพราะความไม่ชอบ มันก็เป็นสิทธิ์ของเขาที่จะพูดแบบนั้น คือคนเราเลือกเกิดไม่ได้ว่าจะให้สวยให้หล่อ แค่พ่อแม่ให้มาครบ 32 ก็ภาคภูมิใจแล้ว

อ้าว! แล้วอะไรที่เป็นสาเหตุให้ครูไพบูลย์ถึงกล้ายอมเอาตัวเข้าแรก ครูกล่าวว่า จริง ๆ ไม่อยากทำเพราะกลัวเข็ม กลัวการผ่าตัด แต่เนื่องจากเป็นเรื่องของความเชื่อ เสริมโหงวเฮ้ง อยากเปลี่ยนแปลงเพื่อให้ดูดีขึ้น มีความมั่นใจมากขึ้น ก็เท่านั้นเอง